Radio New Zealand

Radio New Zealand (maori ) er ein allmennkringkastar av radio på New Zealand. Den noverande organisasjonen blei skipa som ein Crown entity  (statleg organisasjon) i 1995.«About Radio New Zealand»,  radionz.co.nz

Kanalar
Hovudkanalen Radio New Zealand National når nesten kvar innbyggjar i New Zealand, og blir send døgnet rundt. Kanalen omfattar nyheiter, samfunns- og kulturstoff, medrekna drama og musikk. Hovudspråket er engelsk, men nokre av sendingane er på maori.

Radio New Zealand International (RNZI) sender nyheiter og informasjon på kortbølgje i Sørstillehavet.

Radio New Zealand News er ein rein nyheitskanal. Parliamentary Broadcasts sender frå møte i Det newzealandske parlamentet.

Radio New Zealand Concert har rundt 85 % musikkinnhald, med hovudvekt på klassisk musikk i tillegg til jazz, samtids- og verdsmusikk.

Alle kanalane er tilgjengelege på Internett.

Kjelder

Bakgrunnsstoff

Kategori:Newzealandske media
Kategori:Allmennkringkastarar
Kategori:Radiokringkastarar
Kategori:Skipingar i 1995
Kategori:Statlege verksemder på New Zealand
Kategori:Statlege kringkastingsselskap